மரிக்கா டெய்லர்

மரிக்கா மாக்சைன் டெய்லர் (Marika Maxine Taylor) (பிறப்பு: 1974) கோட்பாட்டு இயற்பியல் பேராசிரியராகவும் , சவுத்தாம்ப்டன் பல்கலைக்கழகத்தில் கணித அறிவியல் பள்ளித் தலைவராகவும் உள்ளார்.

இளமையும் கல்வியும் 
டெய்லர் ஒரு ஜி. சி. இ மேம்பட்ட நிலை மாணவராக இருந்தபோது காலத்தின் சுருக்கமான வரலாற்றைப் படித்த பிறகு இயற்பியல் படிக்க ஈர்க்கப்பட்டார். அவர் கேம்பிரிட்ஜ் பல்கலைக்கழகத்தில் இயற்பியல், கோட்பாட்டு இயற்பியலைப் படித்தார். அங்கு ஸ்டீபன் ஹாக்கிங் மற்றும் ரோஜர் பென்ரோஸ் ஆகியோரின் தொடர்ச்சியான சொற்பொழிவுகளைக் கேட்டார். இவற்றின் தாக்கத்தால் இவர்  தனது இறுதி ஆண்டுப் படிப்புக்காக அண்டவியல், கருந்துளைகள் குறித்த படிப்புகளைத் தேர்வு செய்தார். அவர் கேம்பிரிட்ஜில் தங்கி, கணித டிரிபோசின் மூன்றாம் பகுதியை முடித்தார். 1995 ஆம் ஆண்டில் கேம்பிரிட்ஜ் பல்கலைக்கழகத்தின் கணித புலத்தால் ஆண்டுதோறும் வழங்கப்படும் மேகியூ பரிசை வென்றார். எம் - கோட்பாட்டில் சிக்கல்கள் என்ற அவரது முனைவர் ஆய்வறிக்கையைச் சுட்டீவன்  ஆக்கிங் மேற்பார்வையிட்டார் , அதை  இவர் 1998 இல் முடித்தார். கேம்பிரிட்ஜை விட்டு வெளியேறிய பிறகு   ஆக்கிங்குடன் கட்டுரைகளைத் தொடர்ந்து வெளியிட்டார்.

ஆராய்ச்சியும் தொழிலும் 
இவரது ஆராய்ச்சி சரக் கோட்பாட்டிலும் குவையப் புலக் கோட்பாட்டிலும்   ஈர்ப்பு இயர்பியலிலும் கவனம் குவித்ததுs.  கருந்துளைகள், செறிபொருள் அமைப்புகளின் பண்புகளை ஆய, முப்பருமான நெறிமுறையைப் பயன்படுத்துகிறார்.  இந்த நெறிமுறை இவருக்கு ஈர்ப்புக் கோட்பாடுகளை ஈர்ப்பு சாராத கோட்பாடுகளுடன் ஒரு பருமானத்தைக் குறைத்து உறவுபடுத்த உதவுகிறது. Tஇம்முறை கருந்துளைகள் பற்றிய ஐய்ன்சுன்டைனின் காட்சி முற்றிலும் சரியல்ல எனவும் கருந்துளையின் நிகழ்ச்சித் தொடுவானில்  பொருள் உறிஞ்சப்படுகிறது எனவும் பரிந்துரைக்க வைத்தது.   அதாவது கருந்துளை முப்பருமான வரயாக எஞ்சுகிறது.

அவர் கேம்பிரிட்ஜிலும் உட்ரெச்சிடிலும் முதுமுனைவர் பேராசிரியராக இருந்தார். அவர் 2004 ஆம் ஆண்டில் ஆம்சுடர்டாம் பல்கலைக்கழகத்தில் கோட்பாட்டு இயற்பியல் நிறுவனத்தில் சேர்ந்தார்.

2012 ஆம் ஆண்டில்  இவர் சவுத்தாம்ப்டன் பல்கலைக்கழகத்தில் சேர்ந்தார் , அங்கு 2018 ஆம் ஆண்டு நிலவரப்படி அவர் பேராசிரியராக உள்ளார். அண்டவியலையும்  சரக் கோட்பாட்டையும் ஆராயும் 2017 பல நிறுவன COST நடவடிக்கை  நல்கையுடன்  சர அண்டட ஆய்வில் அவர் ஈடுபட்டிருந்தார். முன்முயற்சியின் ஒரு பகுதியாக  இவர் சரக் கோட்பாட்டில் பன்முகத்தன்மை தொடர்பான தொடர்ச்சியான நிகழ்வுகளை ஏற்பாடு செய்தார்.

இவர் அடிக்கடி  உரையாடல்(The Conversation.) எனும்  நிகழ்வில் கலந்துகொண்டு பங்களித்துள்ளார். சரம் கோட்பாட்டுச் சமச்சீர்,  சிக்கல்கள் தொடர்பாக அழைக்கப்பட்ட கருத்தரங்குகளிலும் புகழ்பெற்ற அறிவியல் விவாதங்களிலும்  இவர் தவறாமல் கலந்துகொள்கிறார்.  அண்டம் எங்கிருந்து வந்தது? ஐன்ஸ்டீனின் சார்பியல் கடந்த காலத்தை எவ்வாறு திறக்கிறது? என்ற புதிய  அறிவியலாளர்களின்  அறிவுத் தொகுப்பிற்கு  இவர் பேரளவில் பங்களித்துள்ளார்.

2023 ஜூன் 6 அன்று அவர் பர்மிங்காம் பல்கலைக்கழகத்தின் சார்பு துணைவேந்தராகவும் , பொறியியல்சார்  இயல் அறிவியல் கல்லூரியின் தலைவராகவும் பணியமர்த்தப்பட்டுள்ளார்.

தகைமைகளும் விருதுகளும் 
இவர்  நெதர்லாந்து அரசுக் கலை, அறிவியல் கல்விக்கழகத்தின்  முன்னாள் இளம்பிரிவின் உறுப்பினர் ஆவார். 2008 ஆம் ஆண்டில் ,  இவர் கருந்துளைகள், டி 1 - மூளை - டி 5 - மூளை  நுண்ணிலைகளுக்கான புசிபால் தீர்வுகளுக்காக நெதர்லாந்து அறிவியல் ஆராய்ச்சி அமைப்பு ஆண்டுதோறும் வழங்கும் மினர்வா பரிசை வென்றார். அந்த ஆய்வறிக்கையில் கருந்துளைகளின் இயற்பியல் பற்றிய நுண்ணோக்கி விளக்கத்தை அவர் விவரித்தார். சார்பியல் சாராத  முப்பருமானவரையின் சாத்தியத்தை  இவர் நன்கு ஆராய்ந்தார்.

மேற்கோள்கள் 

பிரித்தானியப் பெண் இயற்பியலாளர்கள்
பிரித்தானிய அண்டவியலாளர்கள்
வாழும் நபர்கள்
1974 பிறப்புகள்
பிரித்தானிய இயற்பியலாளர்கள்
அண்டவியலாளர்கள்
பெண் அண்டவியலாளர்கள்
பிரித்தானிய பெண் அண்டவியலாளர்கள்